«Με τις θυσίες του ελληνικού λαού, καταφέραμε να μειώσουμε πάρα πολύ το κόστος εργασίας» δήλωνε υπερήφανη η Δόμνα Μιχαηλίδου, νυν υφυπουργός Εργασίας στις 8 Απριλίου 2017, ενώ ταυτόχρονα κατήγγειλε την ανατροπή της «κατάκτησης» αυτής της ΝΔ το 2013-14 από την κυβέρνηση ΣΥΡΙΖΑ.

Συγκεκριμένα δήλωνε:

«Η Ελλάδα μεταξύ 2013-2014 ήταν πρωταγωνίστρια στις μεταρρυθμίσεις και στις μεταρρυθμίσεις ανταγωνιστικότητας και σύμφωνα με στοιχεία από τον ΟΟΣΑ και σύμφωνα με στοιχεία από την Παγκόσμια Τράπεζα, είχαμε πάρα πολύ μεγάλη άνοδο της ανταγωνιστικότητας. Γιατί με τις θυσίες του ελληνικού λαού, καταφέραμε να μειώσουμε πάρα πολύ το κόστος εργασίας. Το εργασιακό μπήκε σε ένα πλαίσιο πιο ευέλικτο, το μισθολογικό μπήκε σε ένα πλαίσιο πολύ πιο σκληρό, οπότε καταφέραμε να μειώσουμε το κόστος εργασίας (σ.σ. υποκατώτατος, μείωση βασικού, ατομικές συμβάσεις, ημιαπασχόληση κτλ)….Το 2015-2016 αυτή η πρόοδος σύμφωνα και με τον ΟΟΣΑ και την Παγκόσμια Τράπεζα , είχαμε μια όχι μόνον στασιμότητα, όχι μόνον μια καθίζηση, αλλά πήγαμε πίσω από το 2012 (που ψηφίστηκε ο υποκατώτατος)».